rejauldu/bengali-wikipedia huggingface dataset:
ইসলামী শীর্ষ সম্মেলনের ষষ্ঠ বিশেষ অধিবেশন অনুষ্ঠিত হয় ১৩ ডিসেম্বর ২০১৭ তারিখে। এটি ইস্তাম্বুলে ইসলামি সহযোগিতা সংস্থা (ওআইসি) কর্তৃক আয়োজিত একটি সম্মেলন।  এই শীর্ষ সম্মেলনের মধ্য দিয়ে "আল কুদসের স্বাধীনতার উপর ইস্তাম্বুল ঘোষণা" আসে। জেরুসালেমকে ইসরায়েলের রাজধানী হিসেবে স্বীকৃতি দেওয়ার এবং তেল আবিব থেকে জেরুসালেমে তাদের দূতাবাস স্থানান্তরের পরিকল্পনার ' ৬ ডিসেম্বরের বিবৃতি' -এর প্রতিক্রিয়ায় মূলত এই শীর্ষ সম্মেলনের আয়োজন করা হয়েছিল।   অংশগ্রহণকারীরা  ইসলামিক সহযোগিতা সংস্থার ৫৭টি সদস্য দেশের ৫৭ জন প্রতিনিধি এই শীর্ষ সম্মেলনে যোগ দিয়েছিলেন, যার মধ্যে ৫৭ জন প্রতিনিধির মধ্যে ৩০ জন রাষ্ট্রপ্রধান এবং ভেনেজুয়েলার রাষ্ট্রপতি নিকোলাস মাদুরো বিশেষভাবে আমন্ত্রিত রাষ্ট্রপ্রধান।  রাষ্ট্রপ্রধানদের মধ্যে ছিলেন স্বাগতিক তুরস্কের প্রেসিডেন্ট রেজেপ তাইয়িপ এরদোয়ান, ফিলিস্তিনের প্রেসিডেন্ট মাহমুদ আব্বাস, জর্ডানের রাজা দ্বিতীয় আবদুল্লাহ ; লেবাননের প্রেসিডেন্ট মিশেল আউন, ইরানের প্রেসিডেন্ট হাসান রুহানি, কাতারের আমির হামাদ বিন খলিফা আলে সানি, পাকিস্তানের প্রধানমন্ত্রী শহীদ খাকান আব্বাসি  এবং বাংলাদেশের প্রেসিডেন্ট মোহাম্মদ আবদুল হামিদ ।    আলোচনা  আল কুদস (অথবা জেরুসালেম) সম্পর্কে রাষ্ট্রপতি ট্রাম্পের সিদ্ধান্তের নিন্দা এবং সমগ্র মানবতার জন্য ফিলিস্তিনি পরিস্থিতি এবং আল কুদসকে রক্ষা করা ছিল এই অধিবেশনের আলোচনার কেন্দ্রবিন্দু। ট্রাম্পের এই সিদ্ধান্ত আন্তর্জাতিক আইনের পাশাপাশি জেরুসালেম সম্পর্কিত জাতিসংঘের নিরাপত্তা পরিষদের ৪৭৮ নম্বর প্রস্তাব লঙ্ঘন করেছে এবং পবিত্র নগরীর ঐতিহাসিক, সামাজিক এবং সাংস্কৃতিক তথ্যকে উপেক্ষা করেছে।   আল কুদস সম্পর্কে রাষ্ট্রপতি ট্রাম্পের সিদ্ধান্তের নিন্দা এবং অধিকৃত ফিলিস্তিনি ভূখণ্ডে অবৈধ বসতি স্থাপন এবং আল কুদসে ফিলিস্তিনিদের অধিকার রক্ষার প্রতিশ্রুতি জোরদার করার বিষয়ে শীর্ষ সম্মেলনের যৌথ সিদ্ধান্তে মুসলিম দেশগুলোর মধ্যে আরও ঐক্যের জন্য একটি চূড়ান্ত ঘোষণার মাধ্যমে শীর্ষ সম্মেলন শেষ হয়।  শীর্ষ সম্মেলনে পূর্ব জেরুসালেমকে ফিলিস্তিনের রাজধানী হিসেবে স্বীকৃতি দেওয়ার ঘোষণাও দেওয়া হয়েছে।   প্রতিক্রিয়া    : মুসলিম দেশগুলোর সম্মেলনে ৫৭ জন প্রতিনিধির ঘোষণার প্রতিক্রিয়ায় প্রধানমন্ত্রী বেঞ্জামিন নেতানিয়াহু বলেন, "এই সমস্ত বক্তব্য আমাদের প্রভাবিত করতে ব্যর্থ হয়েছে"।.  :  রাষ্ট্রপতি রেজেপ তাইয়িপ এরদোয়ান ওআইসির বাইরের অন্যান্য দেশগুলোকে ফিলিস্তিন রাষ্ট্রকে স্বীকৃতি দেওয়ার আহ্বান জানান এবং আরও বলেন যে জেরুসালেম মুসলিমদের জন্য একটি 'লাল রেখা' যারা ইসলামি পবিত্র স্থানগুলোর উপর যেকোনো আগ্রাসন প্রত্যাখ্যান করবে। তিনি ইসরায়েলকে সন্ত্রাসী রাষ্ট্র বলে অভিহিত করে এর সমালোচনাও করেন। শীর্ষ সম্মেলনের পর, তিনি পূর্ব জেরুসালেমে একটি তুর্কি দূতাবাস খোলার পরিকল্পনা করেন, সম্ভবত এটি একটি ফিলিস্তিনি রাষ্ট্র হিসেবে।.  : প্রেসিডেন্ট মাহমুদ আব্বাস বলেছেন যে ডোনাল্ড ট্রাম্প তার ঘোষণার মাধ্যমে "সবচেয়ে বড় অপরাধ" করেছেন এবং ফিলিস্তিনিরা ইসরায়েলের সাথে শান্তি আলোচনায় মার্কিন যুক্তরাষ্ট্রের যেকোনো ভূমিকা প্রত্যাখ্যান করে।  : রাষ্ট্রপতি হাসান রুহানি বলেন যে, "যুক্তরাষ্ট্র কেবল ইহুদিবাদীদের সর্বোচ্চ স্বার্থ নিশ্চিত করতে চাইছে এবং ফিলিস্তিনিদের বৈধ অধিকারের প্রতি তাদের কোনো শ্রদ্ধা নেই।" তিনি মার্কিন যুক্তরাষ্ট্রের সমালোচনা করে বলেন যে, শান্তি আলোচনায় তারা সৎ মধ্যস্থতাকারী নয়।  ২৭ ডিসেম্বর, ইরানের সংসদ জেরুসালেমকে ফিলিস্তিনের রাজধানী হিসেবে স্বীকৃতি প্রদানকারী একটি বিলের পক্ষে ভোট দেয়।.   তথ্যসূত্র   বিষয়শ্রেণী:২০১৭-এর সম্মেলন বিষয়শ্রেণী:২০১৭-এ আন্তর্জাতিক সম্পর্ক
থাম্ব| প্যারাডাইম মল প্যারাডাইম মল হল একটি বিপণিবিতা, যা পেতালিং জায়া, সেলাঙ্গর, মালয়েশিয়ায় অবস্থিত। ডব্লিউসিটি গ্রুপের মালিকানাধীন, ২০১২ সালে কার্যক্রম শুরু করে। এটি ডব্লিউসিটি দ্বারা বিকশিত দ্বিতীয় মল প্রকল্প।  মলে ৩০০ টিরও বেশি খুচরা দোকার রয়েছে, ৬ তলাবিশিষ্ট এবং আয়তন ৭০০,০০০ বর্গফুট, যা যুবক ও তরুণ পরিবারের জন্য সরবরাহ করা হয়।    তথ্যসূত্র   বিষয়শ্রেণী:সেলাঙ্গরের বিপণিবিতান
thumb|300px|আইন ২৬:৭-৮, ২০ প্যাপিরাস ২৯-এ (আনুমানিক ২৫০ খ্রিস্টাব্দ)। প্রেরিতদের আইন (কোইনে গ্রিক: Πράξεις Ἀποστόλων) হলো নূতন নিয়মের পঞ্চম পুস্তক; এটি খ্রিস্টান মণ্ডলীর প্রতিষ্ঠা এবং রোমান সাম্রাজ্যে এর সুসমাচার ছড়িয়ে দেওয়ার কথা বলে।   টীকা    তথ্যসূত্র    উৎস                                                        বহিঃসংযোগ    Book of Acts at Bible Gateway (NIV & KJV)  Tertullian.org: The Western Text of the Acts of the Apostles (1923) J. M. WILSON, D.D.     Various versions  বিষয়শ্রেণী:১ম শতাব্দীর বই বিষয়শ্রেণী:নতুন নিয়মের বই
thumb|ঙ্গাগ-দ্বাং-ব্যাম্স-পা ঙ্গাগ-দ্বাং-ব্যাম্স-পা () (১৬৮২-১৭৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ফুর-ল্চোগ () উপাধিধারী বৌদ্ধ লামা ছিলেন।   জন্ম ও শিক্ষা ঙ্গাগ-দ্বাং-ব্যাম্স-পা ১৬৮২  খ্রিষ্টাব্দে তিব্বতের চামদো অঞ্চলে জন্মগ্রহণ করেন। তার পিতার নাম ছিল আ-নু-'ফাগ্স-পা () এবং মাতার নাম ছিল ব্ক্রা-শিস-'ত্শো ()। জন্মের পর তার নাম রাখা হয় ব্দে-ম্ছোগ-স্গ্রুং ()। তেরো বছর বয়স হলে র্গ্যাল-বা-র্গ্যা-ম্ত্শো () নামক পঞ্চম 'ফাগ্স-পা-ল্হা () উপাধিধারী বৌদ্ধ লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্যাম্স-পা। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () র্গ্যাল-বা-র্গ্যা-ম্ত্শোর নিকট শিক্ষালাভ করেন। পনেরো বছর বয়স হলে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। তেইশ বছর বয়স হলে ব্ক্রা-শিস-ল্হুন-পো বৌদ্ধবিহারে () পঞ্চম পাঞ্চেন লামা তাকে ভিক্ষুর শপথ প্রদান করেন। এই সময় গ্রুব-খাং-দ্গে-লেগ্স-র্গ্যা-ম্ত্শো () এবং ব্লো-ব্জাং-দার-র্গ্যাস () নামকন উনপঞ্চাশতম দ্গা'-ল্দান-খ্রি-পা তার সর্বাপেক্ষা উল্লেখযোগ্য শিক্ষক ছিলেন।  ফুর-বু-ল্চোগ আশ্রম প্রতিষ্ঠা ঙ্গাগ-দ্বাং-ব্যাম্স-পা অষ্টাদশ শতাব্দীর প্রথম বছরগুলিতে ফুর-ল্চোগ () নামক একটি পাহাড়ের র্দো-চুং-চোং-ঝি () নামক একটি গুহায় বসবাস শুরু করেন। তার শিক্ষক গ্রুব-খাং-দ্গে-লেগ্স-র্গ্যা-ম্ত্শো এই স্থানে সাধনা শুরু করলে দ্রুত গুহাটিকে কেন্দ্র করে একটি আশ্রম গড়ে ওঠে যার নাম রাখা হয় ফুর-বু-ল্চোগ আশ্রম। পরের পাঁচ দশক ধরে ঙ্গাগ-দ্বাং-ব্যাম্স-পা এই আশ্রম সম্প্রসারণে মনোনিবেশ করেন। ফো-ল্হা-নাস-ব্সোদ-নাম্স-স্তোব্স-র্গ্যাস () নামক তৎকালীন মধ্য তিব্বতের শাসকের অর্থানুকুল্যে তিনি এই আশ্রমে একটি বিশাল প্রার্থনা সভা নির্মাণ করেন। তিনি সপ্তম দলাই লামার পৃষ্ঠপোষকতায় ১৭৩৫ খ্রিষ্টাব্দে এই আশ্রম সংস্কার সাধন ও ১৭৪২ খ্রিষ্টাব্দে প্রার্থনা সভাটি সম্প্রসারণ করেন।  শিষ্য ঙ্গাগ-দ্বাং-ব্লো-ব্জাং (), অষ্টম দলাই লামা, ষষ্ঠ পাঞ্চেন লামা, 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা (), দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা (), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (), 'জাম-দ্ব্যাংস-স্মোন-লাম () নামক সাতষট্টিতম দ্গা'-ল্দান-খ্রি-পা, ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান (), ঙ্গাগ-দ্বাং-'ফ্রিন-লাস-দ্পাল-ব্জাং () নামক ষষ্ঠ ল্চাগ্স-রা-স্প্রুল-স্কু (), ব্লো-ব্জাং-দ্বাং-ফ্যুগ () নামক দ্বিতীয় দ্কোন-র্দোর-স্প্রুল-স্কু () প্রভৃতি বিখ্যাত লামারা তার শিষ্যত্ব গ্রহণ করেন।  তথ্যসূত্র  আরো পড়ুন Vostrikov, Andrew. 1935-1937. "Some Corrections and Critical Remarks on Dr. Johan van Manen's Contribution to the Bibliography of Tibet." Bulletin of the School of Oriental Studies, vol. 8, pp. 51‑76. Cabezón, José Ignacio. 2006. The Hermitages of Sera. Charlottesville: The Tibetan and Himalayan Digital Library, pp. 99–103.     বিষয়শ্রেণী:১৬৮২-এ জন্ম বিষয়শ্রেণী:১৭৬২-এ মৃত্যু বিষয়শ্রেণী:ফুরচোক
থাম্ব|অধ্যাপক কৃষ্ণহরি বড়ালকৃষ্ণহরি বড়াল (; জন্ম: ৪ জানুয়ারি ১৯৫৪) একজন নেপালি গীতিকার, কবি, সাহিত্য সমালোচক এবং লেখক। যিনি নেপালি বিভাগের অধ্যাপক, ত্রিভুবন বিশ্ববিদ্যালয়, কাঠমান্ডু। ডঃ বড়াল কোর্স বই, সাহিত্য সমালোচনা এবং গীতিকবিতার সংগ্রহ সহ চল্লিশটিরও বেশি বই লিখেছেন।  তথ্যসূত্র                 বহিঃসংযোগ    কৃষ্ণহরি বড়াল, অফিসিয়াল ওয়েবসাইট  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি পুরুষ কবি বিষয়শ্রেণী:নেপালি সাহিত্য সমালোচক বিষয়শ্রেণী:নেপালি সঙ্গীতজ্ঞ বিষয়শ্রেণী:নেপালি গীতিকার বিষয়শ্রেণী:নেপালি ভাষার গীতিকার বিষয়শ্রেণী:২১শ শতাব্দীর নেপালি কবি বিষয়শ্রেণী:গীতি কবি বিষয়শ্রেণী:নেপালি ভাষার কবি
উলানিয়া জমিদার বাড়ি বাংলাদেশের বরিশাল বিভাগের বরিশাল জেলার অন্তর্ভুক্ত মেহেন্দিগঞ্জ উপজেলার উলানিয়া গ্রামে অবস্থিত এক চৌধুরী বাড়ি যা জমিদার বাড়ি হিসেবে পরিচিত।   ইতিহাস  মেহেন্দিগঞ্জ উপজেলার কয়েকটি গ্রামের মধ্যে একটি গ্রামের নাম হলো উলানিয়া গ্রাম। এখানে ইতিহাসের সাক্ষী হয়ে দাড়িয়ে আছে এক ঐতিহ্যবাহী জমিদার বাড়ি। যা আনুমানিক ১৭০০ শতাব্দীতে প্রতিষ্ঠিত হয়েছিল। এই জমিদার বাড়ির বংশের প্রতিষ্ঠাতা ছিলেন সুবেদার হানিফ। ইনি ভারতীয় বংশধর ছিলেন না। ইনার পূর্ব পুরুষরা ছিলেন পারস্যের। সুবেদার হানিফ সৈনিক পদে চাকরি করতেন। এই মেহেন্দিগঞ্জ উপজেলায় তখন ওলন্দাজ দস্যু দল, মগ ও ফিরিঙ্গিদের অত্যাচারে জর্জরিত ছিল। যা সাধারণ মানুষকে অতিষ্ঠ করে তোলে। তখন সুবেদার হানিফের উপর দ্বায়িত্ব আসে এদেরকে প্রতিহিত করার। তখন তিনি শক্ত হাতে তাদেরকে দমন করেন এবং এখানে বসতি স্থাপন করেন। পরবর্তীতে তার বংশধররা এখানকার জমিদার হন। এইভাবেই এই জমিদার বাড়িটি প্রতিষ্ঠিত হয়।  কবি আসাদ চৌধুরী উলানিয়া জমিদার পরিবারের সন্তান।   আরও দেখুন   জমিদার বাড়ি   তথ্যসূত্র   বিষয়শ্রেণী:ঐতিহাসিক স্থান বিষয়শ্রেণী:জমিদার বাড়ি বিষয়শ্রেণী:মেহেন্দিগঞ্জ উপজেলা
‌লিওনর, (জন্ম: ৩১ অ‌ক্টোবর, ২০০৫) রাজা স্পেনের ষষ্ঠ ফিলিপ এবং রাণী লেতি‌জিয়ার কন‌্যা সন্তান হিসেবে স্পেনীয় সিংহাসনের সম্ভাব্য উত্তরা‌ধিকারী। তার লিওনর অব আস্তু‌রিয়া উপা‌ধি ছাড়াও তি‌নি প্রিন্সেস অব জিরোনা, প্রিন্সেস অব ভিয়েনা, ডাচেচ অব মন্টব্লঙ্ক কাউন্টেস অব কারভেনা এবং লর্ড অব বালা‌গের ঐ‌তিহা‌সিক উপা‌ধির অ‌ধিকারী। তি‌নি স্পে‌নের সিংহাসন লাখ কর‌লে স্পে‌নের দ্বিতীয় ইসাবেলার (রাজত্বকাল: ১৮৩৩ থে‌কে ১৮৬৮ সাল পর্যন্ত) পর প্রথম শাসক শাসক রাণী হবেন।  জন্ম রাজকন‌্যা লিওনর মা‌দ্রিদের রু‌বের ইন্টারন‌্যাশনাল হস‌পিটাল এর সিজা‌রিয়ান সেকসনে তার মাতার ক্রম বর্ধিত প্রসব‌বেদনার পর ৩১ অ‌ক্টোবর ২০০৫ সা‌লের ১ট‌ি ৪৬ মি‌নি‌টে তার দাদা প্রথম হুয়ান কারলস এর রাজত্বকা‌লে তৎকালীন রাজকুমা‌র এবং রাজকুুমারী ষষ্ঠ ফে‌লি‌পে এবং লে‌তি‌জিয়ার সন্তান হি‌সে‌বে জন্মগ্রহণ ক‌রেন। বর্তমান স্পেনীয় সিংহাস‌নের অ‌ধিকারীগ‌ণের কন‌্যা সন্তান হওয়ায় তি‌নি একজন ইনফ্রান্টা (নাবালিকা ‌সিংহাস‌নের অ‌ধিকারী) এবং স্পেনীয় সিংহাস‌নের অ‌ধিকারী হওয়ার ক্ষে‌ত্রে দ্বিতীয়। তার জ‌ন্মের ঘোষণা স্পেনীয় রাজকীয় প‌রিবার কর্তৃক সাংবা‌দিক‌দের এসএমএস এর মাধ‌্যমে ঘোষণা দেওয়া হয়।  লিওনর এর নাভির কর্ড কাটার পর তা অ্যারিজোনায় অব‌স্থিত কর্ড ব্লাড রেজ‌স্ট্রিতে সংর‌ক্ষে‌ণের জন‌্য প্রেরণ করা হয়। তি‌নি ৭ ন‌ভেম্বর, ২০০৫ তা‌রি‌খে রু‌বের হাসপাতাল ত‌্যাগ ক‌রেন। যারযু‌য়েলা প্রাসা‌দে তা‌কে আর্কবিশব অব মা‌দ্রিদ কর্তৃক বা‌প্তিাইজ করা হয় ব‌লে অ‌্যা‌ন্টো‌নিও রোউকো ভারেলা ১৪জোনুয়া‌রি, ২০০৬ তা‌রি‌খে উ‌ল্লেখ ক‌রেন। লিওনর তার পিতার ম‌তোই রোমা‌নেস‌কে বাপ্তাইজ সংক্রান্ত ফন্টে নামকরণ করা হয়, যা ১৭শো শতা‌ব্দি থে‌কে স্পেনীয় রাজকুমা‌রি‌কে খ্রিষ্টান ধ‌র্মে দি‌ক্ষিত করার প্রক্রিয়ায় ব‌্যবহৃত হ‌চ্ছে এর্ব এ‌টি প্রথম সেন্ট ড‌মি‌নিক কর্তৃক জর্দান নদীর পা‌নির সা‌থে ব‌্যবহৃত হয়।  রাজকুমা‌রি লিওনর এর দাদা-দা‌দি হ‌লেন রাজা প্রথম হুয়ান কারলস এবং Queen Sofía of Spain। তি‌নি লিওনর দে টো‌ডোস লস সান্তস নাম‌টি অর্জন ক‌রেন।  ‌শিক্ষা এবং স‌ক্রিয়তা স্পেনীয় রোয়াল গার্ড এর ‌শিশু‌দের ডে-কেয়ার -এ রাজকুম‌া‌রি লিওনর এর শিক্ষার সূচনা ঘ‌টে। তি‌নি সে‌প্টেম্বর, ২০০৮ তা‌রি‌খে মা‌দ্রিদের বা‌হি‌রে আরাভাকাতে অব‌স্থিত সানতা মা‌রিয়া দে লস রোজা‌লেস বিদ‌্যাল‌য়ে তার প্রাথ‌মিক শিক্ষা জীবনের সূচনা ক‌রেন। তার‌ পিতা সেই বিদ‌্যাল‌য়ের শিক্ষার্থী ছি‌লেন এবং তার বোন সো‌ফিয়া তার সা‌থে সেখা‌নে অধ‌্যায়ন কর‌ছেন। তি‌নি স্পেনীয়, ইং‌রেজি এবং ম্যান্ডারিন তিন‌টি ভাষা‌তেই দক্ষ।  রাজকুমা‌রি লিওনর ২০১৪ সা‌লের মে মা‌সে পথম মুর‌শিয়া‌তে অব‌স্থিত সেন্ট হা‌ভিয়ার বিমান বা‌হিনী ঘা‌টি‌ আনুষ্ঠা‌নিকভা‌বে প‌রিদর্শন ক‌রেন  ১৮ জুন, ২০১৪ তারি‌খে রাজা প্রথম হুয়ান কারলস পদত্যাগের নথি‌তে সাক্ষর ক‌রেন। সে‌দিন মধ‌্যরা‌তের কাছাকা‌ছি সম‌য়ে রাজকুমারী লিওনর এর পিতা সিংহাসন আরোহণ করার মাধ্যেমে রাজা ষষ্ঠ ফে‌লি‌পে উপা‌ধি লাভ ক‌রেন, ফ‌লে রাজকুমা‌রি লিওনর তার সম্ভাব‌্য উত্তরাধিকারী‌ এবং আস্তুরিয়াসের নতুন রাজকুমারীতে প‌রিণত হন।  তথ্যসূত্র  বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজকীয় সন্তান বিষয়শ্রেণী:মাদ্রিদের আভিজাত বিষয়শ্রেণী:স্পেনীয় শিশু বিষয়শ্রেণী:স্পেনীয় রাজকুমারী বিষয়শ্রেণী:স্পেনের ষষ্ঠ ফেলিপ বিষয়শ্রেণী:স্পেনের গোল্ডেন ফ্লিসের নাইট বিষয়শ্রেণী:গ্রিক বংশোদ্ভূত স্পেনীয়
থাম্ব|ডান|240px|ওক্তাভ মিরবো (Octave Mirbeau)  ওক্তাভ মিরবোএই ফরাসি ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। () (ফেব্রুয়ারি ১৬, ১৮৪৮ – ফেব্রুয়ারি ১৬, ১৯১৭) একজন ফরাসি লেখক<ref>Pierre Michel - Jean-François Nivet, Octave Mirbeau, l’imprécateur au cœur fidèle, Librairie Séguier, ১৯৯০ ; Cahiers Octave Mirbeau, ১৯৯৪-২০১১.</ref>: ঔপন্যাসিকPierre Michel, Octave Mirbeau et le roman, Éditions du Boucher, ২০০৫ ; Robert Ziegler, The Nothing Machine - The Fiction of Octave Mirbeau, Rodopi, ২০০৭.., নাট্যকারPierre Michel, « Octave Mirbeau et le théâtre », Eurédit, ২০০৩.., ও রাজনৈতিক কর্মীOctave Mirbeau, Combats politiques, Séguier, ১৯৯০ ; Octave Mirbeau, L'Affaire Dreyfus, Séguier, ১৯৯১ ; Reginald Carr, Anarchism in France - The Case Octave Mirbeau, Manchester, ১৯৭৭..   প্রকাশনাসমূহ    Le Calvaire (১৮৮৬)  L'Abbé Jules (১৮৮৮).  Sébastien Roch (১৮৯০).  Les Mauvais bergers (১৮৯৭)  Le Jardin des supplices (১৮৯৯).  Le Journal d'une femme de chambre (১৯০০).  Les affaires sont les affaires (১৯০৩).  Farces et moralités (১৯০৪).  La 628-E8 (১৯০৭).  Le Foyer (১৯০৮).  Dingo (১৯১৩).  Contes cruels (১৯৯০).  Lettres de l’Inde (১৯৯৯১)।  Combats esthétiques' (১৯৯৩)।   টীকা    তথ্যসূত্র    বহিঃসংযোগ   Société Octave Mirbeau.  Dictionnaire Octave Mirbeau.  বিষয়শ্রেণী:ফরাসি ঔপন্যাসিক বিষয়শ্রেণী:ফরাসি নাট্যকার বিষয়শ্রেণী:১৮৪৮-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:ফরাসি নৈরাজ্যবাদী বিষয়শ্রেণী:১৯শ শতাব্দীর ফরাসি ঔপন্যাসিক বিষয়শ্রেণী:২০শ শতাব্দীর ফরাসি ঔপন্যাসিক
নবীনগর পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।   আয়তন  নবীনগর পৌরসভার আয়তন ৩,৯০৭ একর (১৫0.৮১ বর্গ কিলোমিটার)।   অবস্থান ও সীমানা  নবীনগর উপজেলার মধ্যাংশে নবীনগর পৌরসভার অবস্থান। এ পৌরসভার পশ্চিমে নবীনগর পশ্চিম ইউনিয়ন, দক্ষিণে শ্রীরামপুর ইউনিয়ন ও ইব্রাহিমপুর ইউনিয়ন, পূর্বে নবীনগর পূর্ব ইউনিয়ন এবং উত্তরে তিতাস নদী ও কৃষ্ণনগর ইউনিয়ন অবস্থিত।   ইতিহাস  ১৯৯৯ সালের ১২ সেপ্টেম্বর নবীনগর উপজেলার নবীনগর পূর্ব, শ্রীরামপুর ও ইব্রাহিমপুর ইউনিয়নত্রয়ের অংশ নিয়ে নবীনগর পৌরসভা প্রতিষ্ঠিত হয়।   নামকরণ    প্রতিষ্ঠাকাল  ১২ সেপ্টেম্বর ১৯৯৯    শিক্ষা ব্যবস্থা  ২০১১ সালের আদমশুমারি অনুযায়ী নবীনগর পৌরসভার সাক্ষরতার হার ৫১.২%।   শিক্ষা প্রতিষ্ঠান
রেনু ম্যাথিউস একজন ভারতীয় অভিনেত্রী যিনি মূলত মালায়ালাম ছবিতে অভিনয় করেছেন।  রেনু দুবাইয়ে এমিরেটস বিমান সংস্থার বিমান্সেবিকা হিসাবে কর্মরত।  রেনু লালজোস পরিচালিত এবং মামুত্তি অভিনীত ইমানুয়েল (২০১৩) চলচ্চিত্রের মাধ্যমে চলচ্চিত্র জগতে আত্মপ্রকাশ করেন। তিনি সত্যান আঁথিকাদ পরিচালিত এননুম এপ্পোঝুম চলচ্চিত্রে অভিনেতা মোহনলালের সঙ্গে এবং সপ্তমশ্রী থাস্কারহা চলচ্চিত্রে অভিনেতা পৃথ্বীরাজ সুকুমারনের সঙ্গে অভিনয় করেছেন। রেনু প্রেস দ্য লর্ড  চলচ্চিত্রে পুনরায় অভিনেতা মামুত্তির সাথে জুটি বেঁধেছিলেন।   ব্যক্তিগত জীবন  রেনু জন্মসূত্রে কোট্টায়াম অঞ্চলের অধিবাসী। তিনি তার পিতামাতা ম্যাথিউস এবং সান্থাম্মার কনিষ্ঠ কন্যা। তার এক বড় ভাই আছে যার নাম জিনু।    কর্মজীবন  লাল জোস পরিচালিত পাত্তালাম (২০০৩) চলচ্চিত্রের নায়িকা হিসেবে রেনুকে নির্বাচিত করা হয়েছিল। কিন্তু চিত্রগ্রহন শুরু হওয়ার কয়েকদিন আগে, রেনু এমিরেটস বিমান সংস্থায় বিমান সেবিকার পদে চাকরি পেয়েছিলেন এবং সেই সময়ে তিনি চাকরিটি হারাতে চাননি। তাই তখিন রেনু প্রকল্প থেকে সরে আসেন। পরবর্তীকালে তিনি লাল জোস পরিচালিত এবং মামুত্তি অভিনীত মালায়ালাম ছবি ইমানুয়েল(২০১৩) -এ নায়িকা হিসেবে অভিনয় করেছিলেন। এই চলচ্চিত্রের মাধ্যমে তিনি চলচ্চিত্র জগতে প্রবেশ করেন। এরপর রেনু অমল নীরদ পরিচালিত ৫ সুন্দরীকাল চলচ্চিত্রে অভিনয় করেন। ২০১৪ সালে প্রেস দ্য লর্ড ছবিতে তিনি পুনরায় অভিনেতা মামুত্তির সাথে জুটি বেঁধেছিলেন।  রেনুর পরবর্তী উল্লেখযোগ্য চলচ্চিত্র প্রকল্প ছিল অনিল রাধাকৃষ্ণ মেনন পরিচালিত সপ্তমশ্রী থাস্কারহ   এবং অমল নীরাদের ইয়োবিন্তে পুস্তকম। এরপর তিনি সত্যান আঁথিকা পরিচালিত এননুম এপ্পোঝুম চলচ্চিত্রে অভিনয় করেন। রেনু অভিনীত সাম্প্রতিক উল্লেখযোগ্য চলচ্চিত্র প্রকল্প ছিল অনিল রাধাকৃষ্ণমেনন পরিচালিত লর্ড লিভিংস্টোন ৭০০০ কান্দি।   চলচ্চিত্র তালিকা  বছর শিরোনাম ভূমিকা(গুলি) ভাষা(গুলি) মন্তব্য ২০১৩ ইমানুয়েল অ্যানি মালায়ালাম মালায়ালাম ভাষায় আত্মপ্রকাশ ৫ সুন্দরীকাল লম্বা বউ প্রভুর প্রশংসা কর। অ্যান্সি ২০১৪ অনুসরণ সারাহ ইয়োবিন্তে পুস্তকাম আন্নাম্মা ২০১৫ এনাম এপ্পোঝুম কল্যাণী লর্ড লিভিংস্টোন ৭০০০ কান্দি মধুমিতা কৃষ্ণন   স্বল্পদৈর্ঘ্য চলচ্চিত্র  বছর শিরোনাম ভূমিকা(গুলি) ভাষা(গুলি) মন্তব্য ২০০৬ ডিসেম্বর মিস্ট নিশা ভার্গিস মালায়ালাম স্বল্পদৈর্ঘ্য চলচ্চিত্র  বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কোট্টায়মের অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
থাম্ব|আম্বালা-জগধরী মহাসড়ক জাগাধ্রি () ভারতের হরিয়ানা রাজ্যের যমুনানগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৩ মিটার (৮৬২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জাগাধ্রি শহরের জনসংখ্যা হল ১০১,৩০০ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে জাগাধ্রি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
মোঃ গোলাম মোস্তফা বিশ্বাস চাঁপাইনবাবগঞ্জ জেলার রহনপুরে (প্রসাদপুর) জন্মগ্রহণকারী সংসদীয় আসন চাঁপাইনবাবগঞ্জ-২ আসনের  রাজনীতিবিদ। তিনি রহনপুর পৌরসভার দুইবারের নির্বাচিত সাবেক মেয়র এবং বর্তমানে বাংলাদেশের ১০ম জাতীয় সংসদের নির্বাচনী এলাকা চাঁপাইনবাবগঞ্জ-২-এর নির্বাচিত সংসদ সদস্য।  ব্যক্তিগত জীবন গোলাম মোস্তফা বিশ্বাস  চাঁপাইনবাবগঞ্জ-২ আসনের ঐতিহ্যবাহী রাজনৈতিক পরিবার বিশ্বাস পরিবারে জন্মগ্রহণ করেন । তিনি অত্র এলাকার সপ্তম জাতীয় সংসদ নির্বাচন, জুন ১৯৯৬ বাংলাদেশ আওয়ামী লীগ মনোনীত প্রার্থী ও গোমস্তাপুর উপজেলার সাবেক চেয়ারম্যান বীর মুক্তিযোদ্ধা মরহুম আব্দুল খালেক বিশ্বাস এর সন্তান। মরহুম আব্দুল খালেক বিশ্বাসের পরিবারে সাতটি সন্তানের জন্ম হয়। পাঁচ মেয়ে ও দুই ছেলে।গোলাম মোস্তফা বিশ্বাস ভাই-বোনদের মধ্যে দ্বিতীয়। তার ছোট ভাই গোলাম রাব্বানী বিশ্বাস রহনপুর পৌরসভার সাবেক মেয়র ও রহনপুর পৌর আওয়ামীলীগের সাধারণ সম্পাদক। পারিবারিক সূত্রে তিনি রাজনিতিতে যোগদান করেন।  ১৯৭৮ সাল থেকে তিনি আওয়ামী রাজনীতির সাথে যুক্ত,গোলাম মোস্তফা বিশ্বাস জীবনে বহুবার রাজনৈতিক মামলাই দীর্ঘ সময় কারাভোগ করেন। তিনি রাষ্ট্রবিজ্ঞানে মাষ্টার্স সম্পন্ন করেন এবং আঈন বিষয়েও পড়াশোনা করেছেন।  রাজনৈতিক জীবন ১৯৭৮ সালে পারিবারিক ভাবে বাংলাদেশ ছাত্রলীগে অংশগ্রহণ। ১৯৮০ নির্বাচিত কমন রুম সম্পাদক, রহনপুর এ, বি বিদ্যালয় ছাত্র সংসদ। ১৯৮১ নির্বাচিত এ, জি. এস রহনপুর এ,বি বিদ্যালয় ছাত্র সংসদ। ১৯৮১ সাধারণ সম্পাদক, রহনপুর ইউনিয়ন শাখা ছাত্রলীগ। ১৯৮৫ সাধারণ সম্পাদক, রহনপু ই, আ কলেজ শাখা ছাত্রলীগ। ১৯৮৫ আহবায়ক, গোমস্তাপুর উপজেলা শাখা ছাত্রলীগ। ১৯৮৬ সাধারণ সম্পাদক, গোমস্তাপুর উপজেলা শাখা ছাত্রলীগ। ১৯৮৬ সদস্য, বাংলাদেশ ছাত্রলীগ জাতীয় পরিষদ। ১৯৮৬ সহ- সভাপতি চাঁপাইনবাবগঞ্জ জেলা শাখা ছাত্রলীগ। ১৯৮৮ নির্বাচিত জি, এস, রহনপুর ই, আ কলেজ ছাত্র সংসদ। ১৯৮৯ নির্বাচিত ভি, পি, রহনপুর ই, আ কলেজ ছাত্র সংসদ। ১৯৯৩ সাধারণ সম্পাদক, গোমস্তাপুর উপজেলা শাখা আওয়ামী যুবলীগ। ১৯৯৩ সহ- সভাপতি, চাঁপাইনবাবগঞ্জ জেলা শাখা আওয়ামী যুবলীগ। ১৯৯৭ সভাপতি (কারাধীন অবস্থায়), গোমস্তাপুর উপজেলা শাখা আওয়ামী যুবলীগ। ২০০৪ সাধারণ সম্পাদক, গোমস্তাপুর উপজেলা শাখা আওয়ামীলীগ। ২০০৫ সদস্য, চাঁপাইনবাবগঞ্জ জেলা আওয়ামীলীগ। ২০১৫ যুগ্ন সম্পাদক, চাঁপাইনবাবগঞ্জ জেলা আওয়ামীলীগ।  তিনি ২০১৪ সালের সাধারণ নির্বাচনে চাঁপাইনবাবগঞ্জ জেলায় অবস্থিত জাতীয় সংসদের ৪৪নং আসন চাঁপাইনবাবগঞ্জ-২ থেকে সদস্য নির্বাচিত হন। এর পূর্বে তিনি রহনপুর পৌরসভার চেয়ারম্যান ছিলেন।  আরও দেখুন  আব্দুল ওদুদ  গোলাম রব্বানি  বাংলাদেশের সংসদ সদস্য  বাংলাদেশ আওয়ামী লীগ  তথ্যসূত্র  বিষয়শ্রেণী:জাতীয় সংসদ সদস্য বিষয়শ্রেণী:মুসলিম রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:নবম জাতীয় সংসদ সদস্য
মস্তিষ্কের মৃত্যু দ্বারা মস্তিষ্কের সকল কার্যক্রমের মৃত্যুকে বোঝানো হয়। এর মধ্যে শরীরে জীবনের উপস্থিতি বজায় রাখতে প্রয়োজনীয় সকল কার্যক্রম অন্তর্ভুক্ত। এটি পার্সিসটেন্ট ভেজিটেটিভ অবস্থা থেকে আলাদা কারণ সেক্ষেত্রে আক্রান্ত ব্যক্তি জীবিত থাকেন ও শরীরের বেশ কিছু স্বয়ংক্রিয় কার্যক্রম সচল থাকে। এটি সাধারণ কোমা থেকেও আলাদা, তা চিকিৎসাগতভাবে প্রদানকৃত হোক বা কোনো দুর্ঘটনা বা রোগের কারণেই হোক, এমনকী অত্যন্ত গভীর কোমার ক্ষেত্রেও যতোক্ষণ মস্তিষ্কের ও শরীরের কিছু ক্রিয়াকলাপ ও কার্যক্রম বলবৎ থাকে ততোক্ষণ সেই অবস্থাকে মস্তিষ্কের মৃত্যু হিসেবে ধরা হয় না। মস্তিষ্কের মৃত্যু লকড-ইন-সিনড্রোম থেকেও আলাদা একটি অবস্থা। রোগ নির্ণয়ের বিভিন্ন উপায় (ডিফারেন্সিয়াল ডায়াগনোসিস) ব্যবহারের মাধ্যমে এই অবস্থাগুলো পার্থক্য করার মাধ্যমে আলাদা ভাবে নির্ণয় করা সম্ভব।  বিশ্বের বহু বিচারব্যবস্থায় মৃত্যুর আইনি ব্যাখ্যা হিসেবে মস্তিষ্কের মৃত্যুকে নির্দেশ করা হয়, কিন্তু এটি সংজ্ঞা অনেক ক্ষেত্রেই সুনির্দিষ্ট নয় এবং মানুষের মধ্যে তা বিভ্রান্তিরও সৃষ্টি করে। মস্তিষ্কের মৃত্যু ঘটলেও মস্তিষ্কের বিভিন্ন অংশ কাজ চালিয়ে যেতে পারে যদিও অনেক অংশ আর কখনো কার্যকর অবস্থায় ফিরে আসে না। ‘মস্তিষ্কের মৃত্যু’ বা ‘ব্রেন ডেথ’ পরিভাষাটি কয়েক প্রকারের সমন্বিত অবস্থাকে নির্দেশ করতে পারে। উদাহরণস্বরূপ বলা যায়, যদিও একটি উল্লেখযোগ্য চিকিৎসা সংক্রান্ত পরিভাষার অভিধান মস্তিষ্কের মৃত্যু বলতে গুরুমস্তিষ্কের মৃত্যু (মস্তিষ্কের গুরুমস্তিষ্ক অংশের মৃত্যুকে নির্দেশ করে) বোঝালেও যুক্তরাষ্ট্রের ন্যাশনাল লাইব্রেরি অব মেডিসিন মেডিক্যাল সাবজেক্ট হেডিংস (MeSH) সিস্টেম মস্তিষ্কের মৃত্যু বলতে মস্তিষ্কের ব্রেইনস্টেমসহ অন্যান্য অংশের মৃত্যুকে নির্দেশ করে। এই পার্থক্যগুলো চিকিৎসাবিদ্যার দিক থেকে বিবেচনা করলে যথেষ্ট গুরুত্ব বহন করে। কারণ ক্ষেত্র বিশেষে যদি গুরুমস্তিষ্কের মৃত্যু হয় ও ব্রেইনস্টেম জীবিত ও সচল থাকে সেক্ষেত্রে হৃৎস্পন্দন ও শ্বাসপ্রশ্বাস কোনো প্রকার সাহায্য ছাড়াই সচল থাকে। অপরদিকে সম্পূর্ণ মস্তিষ্কের মৃত্যু হলে শুধুমাত্র মেশিনের মাধ্যমে লাইফ সাপোর্ট সরঞ্জাম সচল রাখা হলেই এই শারীরিক কর্মকাণ্ডগুলো পরিচালিত হতে পারবে। যে-সকল রোগীর মস্তিষ্কের মৃত্যু হয় তাদের অঙ্গ-প্রত্যঙ্গ অস্ত্রোপচারের মাধ্যমে অপসারণ করে অঙ্গদানের জন্য সংরক্ষণ করা সম্ভব।   আরও দেখুন   ব্রেইনস্টেমের মৃত্যু  ক্লিনিকাল মৃত্যু  মৃত্যু  স্থির বোধশক্তিহীন অবস্থা বা কোমা পরবর্তী নিঃসাড় অবস্থা   তথ্যসূত্র    বহিঃসংযোগ   বিষয়শ্রেণী:চিকিৎসাবিজ্ঞানের প্রেক্ষাপটে মৃত্যু বিষয়শ্রেণী:শারীরিক রোগনিরূপণবিদ্যা বিষয়শ্রেণী:শারীর রোগবিজ্ঞান বিষয়শ্রেণী:মস্তিষ্ক
উগাদি (কন্নড় : ಯುಗಾದಿ, তেলুগু :ఉగాది) দক্ষিণ ভারতের অন্ধ্রপ্রদেশ, তেলেঙ্গানা এবং কর্ণাটক রাজ্যের নববর্ষ উৎসব।. শব্দটির উৎপত্তি যুগ ও আদি শব্দদ্বয়ের সন্ধিতে। উগাদি উৎসবের দিনই মহারাষ্ট্রের নিজস্ব নববর্ষ উৎসব গুড়ি পড়ওয়া ও সিন্ধিদের নববর্ষ চেতি চান্দ পালিত হয়।   হিন্দু পঞ্জিকা সৌরচান্দ্র পঞ্জিকা হওয়ায় এই উৎসব প্রতিবছর ভিন্ন ভিন্ন দিনে পালিত হয়। চৈত্র (মার্চ/এপ্রিল) মাসে যে শকাব্দ শুরু হয় তার প্রথম দিনটি উগাদি হিসেবে পালিত হয়। থাম্ব|উগাদি উৎসবে হিন্দু রমণীর তৈরি উগাডি পাছাদির (ডান) একটি প্রতীকি বাটি   তথ্যসূত্র    বহিঃসংযোগ   Ugadi Recipes with Photos  Ugadi Greetings  বিষয়শ্রেণী:হিন্দু উৎসব বিষয়শ্রেণী:ভারতের হিন্দু উৎসব বিষয়শ্রেণী:ভারতের উৎসব বিষয়শ্রেণী:নববর্ষ উৎসব বিষয়শ্রেণী:কর্ণাটকের সংস্কৃতি বিষয়শ্রেণী:অন্ধ্রপ্রদেশের সংস্কৃতি বিষয়শ্রেণী:কর্ণাটকের উৎসব বিষয়শ্রেণী:ভারতে নববর্ষ বিষয়শ্রেণী:ভারতের ধর্মীয় উৎসব বিষয়শ্রেণী:অন্ধ্রপ্রদেশের উৎসব বিষয়শ্রেণী:ভারতে উদ্‌যাপন বিষয়শ্রেণী:মার্চ উদ্‌যাপন বিষয়শ্রেণী:এপ্রিল উদ্‌যাপন